title: Val Longuiello
text: Este articlo tracta sobre a localidad teruelana de El Vallecillo. Ta atros emplegos d'o toponimo Vallecillo se veiga Vallecillo (desambigación).
  
  Val Longuiello (El Vallecillo en castellano) ye un municipio de la provincia de Teruel, situato en la comarca de la Sierra d'Albarrazín. La suya población ye de  habitants, en una superficie de 21,68 km² con una densidat de  hab/km².
  
  Cheografía 
  Ye situato en los Monts Universals cerca de lo río Cabriuel.
  
  Lo termin municipal de Val Longuiello no muga que con Albarrazín:
   Por lo sud ye repitiau por una estreita faixa d'o termin d'Albarrazín que lo desepara d'a provincia de Cuenca.
   Por l'este una menos estreita faixa de terreno d'Albarrazín correspondient a la redolada de Val de Sant Pedro lo desparte de Terrient, Toril y Masegoso.
   En lo cabo norte quasi muga con Moscardón.
   A lo norueste muga con un apéndiz d'Albarrazín més amplo correspondient a Val de Cabriuel y lo Naixedero d'o Tacho.
  
  Historia 
  Las contornatas d'esta localidat son unas vals (Val de Cabriuel, Val Mediano y Val de Sant Pedro) que los Azagra repobloron en lo zaguer cuarto de lo sieglo XII y adchudicoron a los suyos colaboradors. En primeras lo poblamiento yera disperso, en mases, y no se desembolicoron nuclios de población. La situación de muga con lo reino de Castiella, la fortaleza castellana de Veguiellas (actual Torre Fuerte), y los saqueyos no favoreixeban lo desembolique economico.
  
  Estió lo Molín de Sant Pedro, en la Val de San Pedro lo centro economico de la redolada. Yera un molín farinero y de sierra. Dimpués en 1526 se i fació una ferrería. Los mediers de los mases d'ixas vals decidioron aplegar-sen en un nuclio rural pa defenser-sen y tener millors servicios, asinas amanrixió Val Longuiello. En ixas envueltas de lo sieglo XVI-XVII las chents de la Comunidat d'Albarrazín que viviban fuera de los lugars, como ye lo caso de los de Toril, Masegoso y Val Longuiello son ditos Barranyos (Val Longuiello yera un nuclio en proceso de formación y no se consideraba una aldeya como los nuclios més antigos). Los habitadors de Val Longuiello son consideratos barranyos de Fridas d'Albarrazín por estar lo concello de Fridas lo encargato de la recaudación de las suyas peitas. En un censo de 1628 s'escribe:
  
  Los habitadors de Val Longuiello yeran chents no propietarias de las tierras que treballaban y no tendrán churisdicción propia porque dica lo sieglo XIX lo Val Longuiello no s'adhibirá como aldeya independient de Fridas d'Albarrazín dentro de la Comunidat d'Albarrazín.
  
  Toponimia 
  Lo primer nombre, en los sieglos XV-XVI ye Val Longuiello. Por lo que se vei n'esta zona Val ya yera masculín. En lo Libro de la Montería del rey Don Alfonso XI se menciona un Val Longuiello, localidatz de la Serranía de Cuenca y Osejón una penya que bi ha entre Collado de la Grulla, Lo Canyegral y Los Cortijos, en a muga entre Castiella y Aragón :
  
  Manimenos s'interpreta que este toponimo corresponde a l'actual pico Valhondillo de 1811 m, a cantos de lo Cubiello y a 11 km a l'este de Tragacet..
  
  En lo censo de 1628 ya s'escribe Balle y Vallezillo. Ye posible que la parabra Balle fese referencia a Val Longuiello como entidat gran y Vallezillo fese referencia a una entidat menor que dimpués absorbería a l'anterior. En 1713 apareixe en lo censo de Campoflorido un Bellerillo que s'identifica con esta localidat.
  
  Entre los microtoponimos més intresants tenemos La Artiga, Las Artiguillas, Fuente de Valvidillo (se sape que por ixa zona en la Edat Meya i heba un Vadiello), Corral de la Rocha, Molleta, Barranco la Pera (talment relacionato con los monches de Piedra que teneban propiedatz en la redolata), Pozo del Correo, El Cambronar, Cueva de la Ubriga (Cueva Lobrega en la Edat Meya), El Poyal, La Canyada y Colochas. Como en atras localidatz de la Sierra d'Albarrazín bi ha toponimos tipo La Peguera. En una prolongación de lo termin d'Albarrazín que bi ha entre Val Longuiello, Masegoso y Terrient ye Hoyos Quemados, que en un texto de 1340 s'escribe Foyos Quemados.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia d'a Santísma Trinidat, sieglo XVIII.
  
  Presonalidatz naixitas de Val Longuiello 
   :Categoría:Naixius de Val Longuiello
  
  Fiestas 
  13 de chunio
  
  Referencias
  
  Bibliografía 
   Juan Manuel Berges Sánchez: El Vallecillo. Rehalda, número 2, anyo 2005.
  
  Vinclos externos
  Pachina web ofizial
  Historia de Val Longuiello